Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 515/13/8808	Rožňava, 20.9.2013
EEČ : 2-67-225-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	že od mesiaca marca 2013 do konca mesiaca júna 2013 v XXXXX, okr. XXXXX, ako matka maloletého XXXXX, nar. XXXXX, žiaka Základnej školy v XXXXX, hrubo zanedbávala jeho povinnú školskú dochádzku a napriek upozorneniam školy, že maloletý nechodí riadne do školy, neurobila primerané opatrenia na zjednanie nápravy, v dôsledku čoho maloletý v uvedenom období neospravedlnene vynechal celkom 153 vyučovacích hodín

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ v XXXXX sp. zn. ČVS: ORP-XXXXX zo dňa 24.05.2013 bolo začaté trestné stíhanie a vznesené obvinenie XXXXX za  prečin ohrozovania mravnej výchovy mládeže podľa § 211 ods. 1 písm. b Tr. zák. na tom skutkovom základe, ako je to uvedené vo výrokovej časti tohto uznesenia. 
Proti obvinenej je vedené trestné stíhanie za prečin, na ktorý zákon ustanovuje trest odňatia slobody, ktorého horná hranica neprevyšuje päť rokov. Obvinená s podmienečným zastavením trestného stíhania súhlasila. Vyhlásila, že spáchala skutok za ktorý je stíhaná, a nie sú odôvodnené pochybnosti o tom, že jej vyhlásenie bolo vykonané slobodne, vážne a zrozumiteľne. Vypovedala, že svoje konanie veľmi ľutuje, v budúcnosti bude dbať na pravidelnú školskú dochádzku maloletého syna a urobí všetko preto, aby maloletý chodil riadne do školy. 
Obvinená je zamestnaná, v mieste bydliska je hodnotená všeobecne, jej správanie nebolo riešené komisiou verejného poriadku. Podľa odpisu z registra trestov doposiaľ súdne trestaná nebola. 
	Vzhľadom k tomu, že obvinená spáchala prečin ohrozovania mravnej výchovy mládeže podľa § 211 ods. 1 písm. b Tr. zák., na ktorý zákon ustanovuje trest odňatia slobody, ktorého horná hranica neprevyšuje päť rokov, ku skutku sa priznala, svoje konanie ľutuje a s podmienečným zastavením trestného stíhania súhlasila, i s prihliadnutím na jej osobu a okolnosti prípadu, možno dôvodne podmienečné zastavenie trestného stíhania považovať za dostačujúce. Určená skúšobná doba zodpovedá miere zavinenia a je v súlade s § 216 ods. 2 Tr. por., a začína plynúť právoplatnosťou tohto rozhodnutia o podmienečnom zastavení trestného stíhania.
	Z týchto dôvodov bolo trestné stíhanie obvinenej XXXXX podmienečne zastavené tak, ako je to uvedené vo výrokovej časti tohto uznesenia

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka